**ELŐTERJESZTÉS**

Bonyhád Város Önkormányzata Képviselő- testületének 2020. szeptember 3-i

rendes/rendkívüli testületi ülésére

|  |  |
| --- | --- |
| Tárgy: | Beszámoló a Völgységi Tájkutató Alapítvány 2019. évi tevékenységéről |
| Előterjesztő: | Filóné Ferencz Ibolya polgármester |
| Előterjesztést készítette: | dr. Márton Antal aljegyző |
| Előterjesztés száma: | 80. sz. |
| Mellékletek száma: | 1 db beszámoló |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: Civil törvény) 28. § (1) bekezdése alapján a civil szervezet a működéséről, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával, mint mérlegfordulónappal, a jogszabályban meghatározottak szerint köteles beszámolót készíteni. A Civil törvény 29. § (2) bekezdése határozza meg a civil szervezet beszámolójának tartalmát, míg a 30. § (1) bekezdése a letétbe helyezési és közzétételi kötelezettséget, melyet az Alapítvány teljesített.

Az Alapítvány fő célja: a Völgység helytörténeti – néprajzi kutatásának fellendítése, táji szintre emelése. A hajdan itt élt és a ma itt élő népek, - nemzetiségek, etnikai csoportok tárgyi kultúrájának és szellemi hagyományaiknak gyűjtése és megőrzése. A feltárt értékek nyilvántartásba vétele és feldolgozása, közreadása: előadások, kiállítások, szakmai összejövetelek szervezése, kiadványok megjelentetése.

A Völgységi Tájkutató Alapítvány a Tourinform Irodát 2009. június 1-től működteti a Völgységi Múzeum épületében. Az iroda azzal a céllal jött létre, hogy az ide érkező belföldi- és külföldi turisták személyesen is kapjanak információt a térség turisztikai attrakcióiról, programjairól, ezzel is növelve az idelátogató turisták elégedettségét és a vendég éjszakák számát a térségben.

A Völgységi Tájkutató Alapítvány elnöke, dr. Szőts Zoltán készítette el az alapítvány működéséről szóló beszámolót, mely az előterjesztés 1. mellékletét képezi.

Kérem a Tisztelt Képviselő-testületet a határozati javaslatot elfogadni szíveskedjenek!

**Határozati javaslat**

Bonyhád Város Önkormányzati Képviselő-testülete a Völgységi Tájkutató Alapítvány 2019. évi beszámolóját a határozat 1. melléklete szerint elfogadja.

Határidő: azonnal  
Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – dr. Puskásné dr. Szeghy Petra jegyző

Bonyhád, 2020. augusztus 25.

Filóné Ferencz Ibolya

polgármester